section_heading: Povijest
paragraph_text: Đubrivo su 1994. osnovali Toni Aničić Koja i basist Jure Listeš.dopmagazin intervju Toni Aničić, 25. ožujak 2007. vodio Davor Drezga Cjelokupan stav i glazbeni izričaj sastava zamislili su kao potpunu suprotnost "zvjezdicama hrvatske glazbene scene". Ime sastava đubrivo (u promotivne svrhe ponekad ga pišu i "djubrivo") je srpska riječ za gnojivo. Srpsko ime sastava su odabrali zbog provokacije.slobodnadalmacija.hr intervju Toni Aničić 06. veljače 2010., vodio Milorad Bibić Iz istih pobuda pišu i izrazito provokativne, uvredljive i crnohumorne tekstove. Tema tekstova su seksualni poremećaji, mržnja prema ženama, te negativni međuljudski odnosi. Autor većine tekstova je do odlaska iz sastava bio basist Listeš. Tekstove kasnije potpisuju pjevač Aničić i gitarist Grubišić. Ubrzo kompletiraju postavu i kreću sa svirkama. Unatoč regularno objavljenom albumu putem diskografske kuće nemaju službenu web stranicu, već se služe uobičajenom stranicom na Myspace mreži.